শান্তনু
শান্তনু (সংস্কৃত: शांतनु) প্রাচীন ভারতের হস্তিনাপুরের কুরু রাজা। তার সর্ম্পকে মহাভারতে উল্লেখ করা হয়েছে। তিনি ভারত বংশের উত্তরাধিকারী এবং পাণ্ডব ও কৌরবদের পূর্বপুরুষ। তিনি হস্তিনাপুরের রাজা প্রতীপ ও তাঁর স্ত্রী সুনন্দার কনিষ্ঠ পুত্র ছিলেন। বড় ভাই দেবাপি সন্ন্যাস গ্রহণ করেন ও মেজো ভাই বাহ্লীক কুরুরাজ্যের বাইরে বাহ্লীকপ্রদেশের রাজা হওয়ার কারণে তিনি হস্তিনাপুরের রাজা হন।